
REFERAT DE APROBARE
La proiectul de hotărâre privind stabilirea salariilor de bază pentru funcțiile publice și contractuale din cadrul aparatului de specialitate al Primarului comunei Ion Corvin

 

Ținând cont de situația financiară destul de precară referitoare la salarizarea funcționarilor publici și a personalului contractual, generată de înghețările salariale la nivel național din ultimii ani care a făcut ca venitul familial a scăzut în raport cu majorările de prețuri la toate produsele precum și a carburanților, propun adoptarea proiectului de hotărâre privind stabilirea salariilor de bază pentru funcțiile publice și contractuale din cadrul aparatului de specialitate al Primarului comunei Ion Corvin, prin care s-au majorat într-o mică măsură coeficienții care stau la baza determinării salariilor de bază pentru funcțiile publice și cele contractuale din cadrul Primăriei comunei Ion Corvin, astfel ca acești coeficienți să fie aplicați începând cu drepturile salariale aferente lunii august 2023.
Salariile vor fi cu respectarea principiilor care stau la baza sistemului de salarizare prevăzut de lege: principiul legalității, principiul nediscriminării, principiul egalității, principiul importanței sociale a muncii, principiul stimulării personalului din sectorul bugetar, principiul ierarhizării, principiul transparenței mecanismului de stabilire a drepturilor salariale, principiul sustenabilității financiare și principiul publicității.
Diferențierea salariilor de bază se face  pe funcții, grade / trepte și gradații, conform legii;
Urmare celor relatate mai sus, am rugămintea de a aproba proiectul de hotărâre în forma prezentată. 

